Siya kolisi

**Siyamthanda "Siya" Kolisi** , (watalwa ti-16 Inhlaba 1991) ngumdlali welibhola lembhoco (i-rugby) waseNingizimu Afrika. Esikhatsini lesengcile wadlalela emaStormers kanye nemaSharks eNingizimu Afrika, kwanyalo udlalela iRacing 92 eFrench Top 14. Uvame kudlala njengemdlali lodla eceleni kanye nemdlali lodlala embili. Nga-2018, Kolisi wakhetfwa waba ngukapteni weMabhokobhoko (Springboks), waba ngumuntfu lomnyama wekucala ngca kuba kulesikhundla. Wagcina aholele licembu laseNingizimu Afrika le-Rugby ekuncobeni emdlalweni wekugcina weNdzebe Yemhlaba Ye-Rugby Yekugcina yanga- 2019 (Rugby World Cup Final) lebeyibanjelwe eNgilandi.

Ngenyanga yeNgongoni emnyakeni wa-2019, Kolisi wabitwa eluhlwini lwe-New African magazine lwebantfu laba-100 base-Afrika labanemtselela lomkhulu. Ngenyanga yaMabasa nga-2023, Kolisi waniketwa i-National Order of Ikhamanga nguHulumende waseNingizimu Afrika ngekusekela kwakhe i-rugby.  NgeMphala 2023, Siya Kolisi wahola iNingizimu Afrika emdlalweni wesine wendzebe yemhlaba ye-rugby eParis, eFrance, waba ngukaputeni wesibili kunayo yonkhe leyayiwina ngekulandzelana. Kolisi ungulomunye webadlali labange-44 labake bancoba i-Rugby World Cup emahlandla lamanengi kantsi futsi ungulomunye webadlali labange-25 baseNingizimu Afrika labake bancoba

## '''Imphilo yakhe yasekucaleni'''
Kolisi wakhulela eZwide, lesedobheni eBhayi (ePort Elizabeth). Make waKolisi, Phakama, bekaneminyaka le-16 budzala ngesikhatsi kutalwa Siya kantsi babe wakhe Fezakele bekasemnyakeni wekugcina esikolweni. Make waKolisi washona ngesikhatsi Kolisi aneminyaka lelishumi nesihlanu budzala, washiya gogo wakhe, Nolulamile, kutsi amkhulise.[ Ngesikhatsi aneminyaka lelishumi nakubili budzala, wajabulisa emavulandlela emncintiswaneni webantfu labasha eMossel Bay waphindze wanikwa litfuba lekufundza esikolweni iGrey Junior ePort Elizabeth. Ngekuhamba kwesikhatsi wafundziswa sifundvo se-rugby eGrey High School, lapho khona Graeme Pollock waseNingizimu Afrika kanye naMike Catt waseNgilandi. Kolisi abelilunga lelicembu le-rugby lelisesikolweni lesiphakeme. Bekaphindze abe yincenye ye-Eastern Province Kings emkhatsini wa-2007 na-2009, adlala ku-Under-16 Grant Khomo kanye naku-Under-18 Craven ngembi kwekutsi  asuke aye eSifundzeni eNshonalanga Kapa.  Waphindze wamelela licembu lesive laseNingizimu Afrika lalabangaphasi kweminyaka lelishumi nesiphohlongo (licembu l-eSA Schools esifundzeni) iminyaka lemibili lelandzelanako.

## '''Umsebenti welicembu'''
Kolisi wacala kudlala eSifyndzeni eNshonalanga Kapa ngesikhatsi adlala neGolden Lions emdlalweni we-Vodacom Cup nga-2011 kwatsi muva kuleyo minyaka limala lokunyenti lokwamenta wacala kudlala emdlalweni we-Currie Cup. Wadlala imidlalo le-13 waphindze wafaka emagoli la-4ngesikhatsi semkhankhaso kufaka ekhatsi ligoli lelimcoka ngesikhatsi ahlangana neBlue Bulls. 

Ngemnyaka wa-2012 Kolisi wabhalisela i-Stormers, wavele wafaka ligalelo ngekushesha ngekudlala imidlalo lelishumi nesitfupha ngesizini, wafaka ligoli linye. Incenye yesibili yemnyaka ayizange imjabulise njengoba kulimala umunwe kwamenta wadlala umdlalo munye kuCurrie Cup nga-2012 futsi bekumele abuke eceleni njengoba leSifundza siphakamise indzebe yesigaba sabo semashumi lamatsatfu nakutsatfu seCurrie Cup. 

Kolisi wabuyela emuva ngemnyaka lolandzelako waphindze wabamba indzawo yakhe eluhlangotsini lweStormers nanobe bekunemncintiswano lomkhulu emkhatsini webahlaseli. Kuba yincenye yelicembu leSpringbok ku-2013 Rugby Championship kwakusho kutsi wadlala kuphela imidlalo le-yekugcina yeSifundza aseNshonalanga Kapa nga2013 Currie Cup futsi bekangakhoni kubavimbela kutsi bangehluleki kuncoba iSharks ngemalengiso nge-33 - 19 emdlalweni wekugcina walomncintiswano. 

Kolisi wakhetfwa waba ngukaputeni lomusha weStormers mhla tinge- 20 Indlovana 2017. Wakhetfwa waba ngukapteni lomusha weMabhokobhoko mhla tinge-28 Inkhwenkhweti 2018, waba ngukapteni wekucala lomnyama kulelicembu leminyaka lelikhulu nemashumi lamabili nesitfupha.  Bryan Habana, lobekadze angulomunye weMabhokobhko kanye nemhlanga lohlanganisiwe, wadvumisa kubekwa kwaKolisi: "Sikhatsi lesihle kakhulu emdlalweni we-rugby eNingizimu Afrika, kanye nesikhatsi emlandvweni waseNingizimu Afrika".

Kolisi bekasebhodini lebacondzisi be-MyPlayers Rugby, lokuyinhlangano yebadlali babo bonkhe badlali be-rugby eNingizimu Afrika.

## Imitfombo yelwati